Publication: Magyar Közlöny
Issue: MK-2001-9 (Year: 2001, Number: 9)
Era: 1990-2004
Section: a 8/2001. (I. 26.) FVM rendelethez
Paragraph Index: 143

7. TALAJKONDICIONÁLÓ KÉSZÍTMÉNYEK 7.1. Fizikai, kémiai vizsgálat 3× 1 kg vagy liter mintából: — küllem: szín, szag, halmazállapot, — pH (szilárd talajkondicionáló készítményeknél 10%-os vizes szuszpenzióban, folyékony talajkondicionáló készítményeknél eredeti oldatban), — sűrűség/térfogattömeg, — nedvesség tartalom/szárazanyag tartalom, — szemcseméret eloszlás, — gyártó által deklarált hatóanyagok (N, P2O 5, K2O, CaO, MgO, B, Co, Cu, Fe, Mn, Mo, Zn stb.), — gyártó által deklarált egyéb tulajdonságok (vízoldhatóság, vízfelvevő képesség stb.). 7.2. Toxikus elemek vizsgálata 3× 1 kg vagy liter mintából:* — As, Cd, Co, Cr, Cu, Hg, Ni, Pb, Se. * Amennyiben a talajkondicionáló készítmény előállításához hulladékot (is) használtak fel, a hulladék minőségétől függően további toxikus elem vizsgálat is elrendelhető. 7.3. Szerves szennyezők vizsgálata Amennyiben a talajkondicionáló készítmény előállításához hulladékot (is) használtak fel, a hulladék minőségétől függően az alábbi összetevők vizsgálata: — összes PAH tartalom (16 vegyület), — benz(a)pirén tartalom, — ásványi olaj tartalom (TPH C5—C40), — összes PCB tartalom (7 PCB—28, 52, 101, 118, 138, 153, 180), — összes PCDD/F. 7.4. Hatékonyságot igazoló vizsgálatok: talajtípusonként legalább 2, szabadföldön vagy tenyészedényben végzett vizsgálat szükséges. 7.5. Munka- és környezet-egészségügyi adatok: a készítmény veszélyességi besorolása, veszély jelek, a kockázatokra (R) és biztonságra (S) utaló mondatok, tapasztalatok a gyártónál és a felhasználónál, helyi irritációs hatások (bőr, szem, légutak), szenzibilizáció, egyéb tünetek. Amennyiben a talajkondicionáló készítmény előállításához hulladékot (is) használtak fel, a hulladék minőségétől függően további ökotoxikológiai (Daphnia-teszt, halteszt, algateszt) és egyéb vizsgálatok is elrendelhetőek.

Source: https://magyarkozlony.hu/hivatalos-lapok/de44b6d6142bbbb991fe30341c9992746d69ffd2/dokumentumok/eef99fcd8b4afd56e5659a1dfb60981ddc91c264/letoltes